Drept Civil. Persoanele. Bunurile. Familia. Obligatii. Succesiuni. Carte funciara. \n \n Lucrarea de fata isi propune sa formeze o imagine de ansamblu asupra unor probleme jurisprudentiale relevante si interesante. Hotararile judecatoresti selectionate sunt de actualitate si rezumate intr-un stil clar si concis. Autorii au urmarit aducerea in prim plan a unor probleme jurisprudentiale frecvent intalnite in practica judiciara, dar si a unora cu caracter de noutate. Culegerea este structurata in 6 capitole intitulate in functie de materia civila in care se incadreaza problema juridica tratata. Sunt prezente spete din domeniul dreptului civil al persoanelor, al bunurilor, familiei, obligatiilor civile, al succesiunilor sau de carte funciara. Fiecare speta beneficiaza de un comentariu scurt si concis asupra problemei de drept dezlegata, pentru a asigura o facila consultare. Autorii au optat, in mod inspirat, pentru publicarea partiala a textului hotararilor judecatoresti, cu eliminarea informatiilor nerelevante, urmarindu-se crearea unui instrument util de lucru pentru practicienii dreptului. Scopul declarat de autorii lucrarii este acela de a se constitui intr-un mijloc adecvat de cunoastere a practicii judiciare si de a contribui la sporirea caracterului previzibil al hotararilor judecatoresti. Lucrarea este destinata atat studentilor de la facultatile de drept, cat si profesionistilor interesati de acest domeniu.